open-index/open-wikipedia-markdown huggingface dataset:
London Calling (skladba)

**„London Calling“** je skladba anglickej punkovej skupiny The Clash. Pieseň sa nachádza ako prvá v trackliste rovnomenného albumu *[[London Calling]]*. Je to politicky nabitá pieseň s reggae basgitarou a punkovou gitarou a spevom.

Pieseň „London Calling“ sa nachádza na 15. mieste zoznamu 500 najlepších skladieb všetkých čias, ktorý v roku 2004 zverejnil časopis *[[Rolling Stone]].*

## Text
Text piesene napísal Joe Strummer a  Mick Jones. Názov naráža na identifikáciu: "This is London calling", ktoré používala BBC počas druhej svetovej vojny, často pri vysielaní do okupovaných krajín. 

Text poukazuje aj na nukleárnu chybu ("a nuclear error") na Three mile Island, ktorá nastala v roku 1979. 
Verš "London is drowning/And I live by the river" ("Londýn sa potápa/bývam blízko rieky) vychádza z toho, že až záplavy na rieke Temža, keď bola pod vodou väčšina centra Londýna, viedla k výstavbe bariéry proti povodniam. Text tiež poukazuje aj na zúfalú situáciu kapiel v roku 1979 bojujúcich s veľkými pohľadávkami bez manažérov. 

## Referencie
 

Kategória:Piesne z 1979
Kategória:Piesne The Clash
Ľupčianska dolina

**Ľupčianska dolina** je 15 kilometrov dlhá dolina na severnej strane Nízkych Tatier. 

Preteká ňou potok Ľupčianka. V jej hornej časti je osada Magurka, ktorá je miestnou časťou Partizánskej Ľupče. Prechádza ňou cesta III. triedy z Partizánskej Ľupče do Liptovskej Osady.

## Externé odkazy
* Poloha na turistickej mape

Kategória:Doliny Nízkych Tatier
Kategória:Liptov
Jánska dolina

**Jánska dolina** je približne 15 kilometrov dlhá dolina na severnej strane Nízkych Tatier. 

Preteká ňou potok Štiavnica, ktorého meno nesie aj horná časť doliny. Celou jej dĺžkou prechádza modro značkovaný chodník z Liptovského Jána až na hlavný nízkotatranský hrebeň ku Chate M. R. Štefánika v Ďumbierskom sedle.

## Referencie

## Externé odkazy
* Poloha na turistickej mape
* 
* Chránené územia, Štátna ochrana prírody Slovenskej republiky

Kategória:Doliny Nízkych Tatier
Kategória:Liptov
Kategória:Národné prírodné rezervácie v Žilinskom kraji
Kategória:Chránené územia v okrese Liptovský Mikuláš
Kategória:Chránené územia Národného parku Nízke Tatry
Police (Poľsko)

thumb|Police.
**Police** (po poľsky *Police*, po nemecky *Pölitz*) je poľské mesto, hlavné v Západopomoranskom vojvodstve. Mesto leží v ústí rieky Odry do Štetínskeho zálivu v severozápadnom Poľsku. Počet obyvateľov: 34 220 (2004). Rozloha: 36,84 km².

## Iné projekty
 

## Externé odkazy
* Informačný server mesta

Kategória:Powiat policki
Kategória:Mestá v Západopomoranskom vojvodstve
Kategória:Sídla na Odre
Robert Fischer

**Robert James Fischer** známy aj pod menom **Bobby Fischer** (* 9. marec 1943, Chicago, Illinois, USA – † 17. január 2008, Reykjavík, Island) bol americký šachový veľmajster.

Slávnym sa stal ešte v mladom veku, keď vďaka svojim šachovým schopnostiam vo veku 14 rokov vyhral americké majstrovstvá. Šachový vzostup Roberta Fischera prebiehal v čase, keď bol hegemónom v tomto športe ZSSR, hlavný politický  rival USA počas studenej vojny. Robertovi Fischerovi sa darilo túto hegemóniu narúšať až sa v roku 1972 sa stal prvým americkým šachistom, ktorý získal titul svetového šampióna. Po víťazstve nad Borisom Vasilievičom Spasským výsledkom 12,5:8,5 v hlavnom meste Islandu Reykjavík získal vtedy rekordný predinflačný rating 2785. Tomuto zápasu predchádzali kvalifikačné zápasy proti sovietskemu veľmajstrovi Markovi Tajmanovovi a dánskemu veľmajstrovi Bentovi Larsenovi, ktorých v zápase porazil rovnakým výsledkom 6:0. Vo finálovom zápase o právo vyzvať majstra sveta porazil ďalšieho sovietskeho veľmajstra, exmajstra sveta Tigrana Petrosiana presvedčivo 6,5:2,5.

Roku 1975 odmietol obhájiť tento titul po tom, ako FIDE nesúhlasila s jeho podmienkami, takže ho bez boja získal Anatolij Jevgenievič Karpov.

Napriek vážnym psychickým ťažkostiam, predčasnému dôchodku, antisemitizmu (kvôli dlhej rivalite s Samuelom Hermanom Reshevským), sektárstvu a pod., bol Robert Fischer geniálny šachista a zaslúžil sa o nebývalý rozvoj a popularitu šachu na Západe.

## Referencie

## Iné projekty

## Zdroj
JOHNSON, D. Bílý král a rudá královna (z ang. White King and Red Queen), ISBN 9788073815028, BB/art s.r.o, Praha, 2009

Kategória:Šachisti USA
Kategória:Šachoví veľmajstri
Kategória:Medzinárodní veľmajstri
Kategória:Majstri sveta v šachu
Kategória:Šachisti židovského pôvodu
Kategória:Osobnosti USA poľského pôvodu
Kategória:Osobnosti USA židovského pôvodu
Kategória:Osobnosti USA nemeckého pôvodu
Kategória:Osobnosti zo Chicaga
Kritika (činnosť)

**Kritika** je odhaľovanie a prekonávanie omylov a nedostatkov, rozlišovanie správneho a nesprávneho, pravdivého a nepravdivého, opravdivého a neopravdivého, hodnotného a nehodnotného, posudzovanie primeranosti norme, kritériu a pod. Môže ísť o kritiku vedy, o kritiku náboženstva, umeleckú kritiku, filozofickú kritiku, kritiku spoločnosti, kritiku rozumu, kritiku poznania, kritiku skúsenosti a pod.

Kritika je jedným zo základných aspektov filozofickej sebareflexie človeka a ľudstva.

## Iné projekty

## Externé odkazy
* 

Kategória:Filozofické pojmy
Denaturovaný lieh

**Denaturovaný lieh** je etanol, ku ktorému sú pridané rôzne prímesi, aby sa zabránilo jeho konzumácii. Je to vo vode rozpustná zmes látok, ktorá je riediteľná v každom pomere, pričom sa roztok zahrieva a zmenšuje svoj objem (tzv. objemová kontrakcia). Je veľmi horľavý, dráždi, odmasťuje a vysušuje sliznice. Pri odparovaní vzniká nebezpečenstvo výbuchu pár. Používa sa v priemysle.

## Zloženie
* Etanol - 94 %
* Technický benzín - 1,5 %
* Petrolej - 1,5 %
* Denatoniumbenzonát - 0,002 %
* Ostatné prímesy: aldehydy, estery, voľné kyseliny, vyššie alkoholy - 1 %
* Voda - menej ako 4 %

## Vlastnosti
* Bod tuhnutia: -114 stupňov Celzia
* Vzhľad: bezfarebná tekutina so slabým odtieňom do žlta (pri teplote 20 stupňov Celzia)
* Hustota pri 20 stupňoch Celzia - 0,81372 g/cm3
* pH: mierne kyslé
* Teplota vzplanutia: 12 stupňov Celzia, pri tlaku  760 torr
* Samozápalná teplota: 425 stupňov Celzia
* Pracovná koncentrácia: viac ako 80 % obj.
* Zápalná teplota pár so vzduchom: dolná medza 3,9 %, horná 13,65 %
* Medze výbušnosti: dolná 3,1 %, horná 20 %
* Výhrevnosť: 26,6 - 29,7 MJ/kg.

Kategória:Alkoholy
Kategória:Horľaviny
Bábkar

**Bábkar** (**bábkár**), resp. **bábkarka** (**bábkárka**) môže byť:
* osoba, ktorá sa venuje bábkoherectvu, pozri bábkoherectvo
* osoba, ktorý vyrába bábky, pozri technológ (bábky)

## Pozri aj
* bábka
* bábkové divadlo

## Referencie
Jorge Anaya

**Jorge Isaac Anaya** (* 20. september 1926, Bahía Blanca, Argentína – † 9. január 2008, Buenos Aires, Argentína) bol vrchný veliteľ argentínskeho námorníctva počas vojenskej junty, ktorá trvala v rokoch 1976 až 1983.

Dosiahol hodnosť kontradmirála a bol jedným z tých, ktorí presadzovali obsadenie Falklandských ostrovov, čo viedlo k ozbrojenému stretu s Veľkou Britániou. Počas konfliktu schválil operáciu *Algeciras* - neúspešný pokus o sabotáž britských vojnových plavidiel v Gibraltáre.

## Externé odkazy
* "La Corte, contra un pedido de Graffigna y Lami Dozo"  *Clarín*, 13 April 2006
* Obituary 

## Zdroj

Kategória:Argentínske vojenské osobnosti
Nabú

**Nabú** bol bohom Novobabylonskej ríše. Jeho meno v preklade znamená Ten, kto povoláva alebo Ten, kto žiari. Bol spätý s planétou Merkúr. Syn najvyššieho boha Starobabylonskej ríše Marduka. Centrom jeho kultu bolo mesto Borsippa (dnešný Birs Nimrúd), v ktorom mal Ézida (Stálosť) s chrámovou vežou Euriminanki (Dom siedmich otcov neba a zeme). 
Jeho manželkou bola bohyňa Tašnetum (Porozumenie), alebo bohyňa Nanaja.
 
Nabú napísal Tabuľky osudu, kde bolo opísané všetko dianie. Neskôr jeho moc začala upadať a stal sa bohom vegetácie, obilia a prameňov. V mytológii nemá veľký význam, v starých textoch sa nespomína a v neskorších textoch zohráva úlohu iba pri obradoch. Jeho znakom bolo rydlo.

Nabú sa dostal do povedomia Babylončanov v 1. tisícročí pred Kr., keď bol označený za syna boha Marduka a Zarpanitu.

## Referencie

Kategória:Sumerskí bohovia
Kategória:Pisári
Hilary Swanková

**Hilary Ann Swank** (* 30. júl 1974, Lincoln, Nebraska, USA) je americká herečka.

Jej herecká kariéra začala malou rolou vo filme *Buffy the Vampire Slayer* (1992) a potom v hlavnou úlohou vo filme *The Next Karate Kid* (1994). 

Získala dvoch Oscarov, prvého za hlavnú úlohu vo filme *[[Chlapci neplačú]]* (1999) a druhého za stvárnenie Maggie Fitzgeraldovej vo filme *[[Million Dollar Baby]]* (2004).

## Iné projekty

Kategória:Filmové herečky USA
Kategória:Televízne herečky USA
Kategória:Detskí herci
Kategória:Držitelia Oscara za najlepší ženský herecký výkon v hlavnej úlohe
Kategória:Držiteľky ceny Zlatý glóbus za najlepší ženský herecký výkon (dráma)
Kategória:Držitelia Critics' Choice Movie Awards
Kategória:Držitelia ceny Independent Spirit Award
Kategória:Držitelia Screen Actors Guild Award
Kategória:Držiteľky ceny Satellite Award
Kategória:Hollywoodsky chodník slávy
Kategória:Osobnosti USA indiánskeho pôvodu
Kategória:Osobnosti USA španielskeho pôvodu
Kategória:Osobnosti z Nebrasky
Stupnica

**Stupnica** môže byť:
* meradlo (ukazovadlo) s vyznačenými stupňami hodnôt meranej veličiny (súčasť rôznych prístrojov a podobne)
* zariadenie ukazujúce, na ktorú stanicu alebo vlnovú dĺžku je prijímač (rozhlas, televízor) naladený, pozri pod rozhlasový prijímač
* rad hodnôt (resp. stupňov) v istom slede alebo ich označenie, rozpätie, synonymum: škála, pozri stupnica (rad hodnôt)
* v hudbe:  rad tónov idúcich za sebou v určitom poriadku, obyčajne v rámci jednej oktávy, pozri stupnica (hudba)
* v peňažníctve: stupnicový výpočet úrokov v stupnicovom kontokorente, pozri stupnica (kontokorent)
* v stavebníctve na schode alebo obrubníku: nástupnica
* sídlo v Srbsku:
** Stupnica (Loznica)
** Stupnica (Leskovac)

## Pozri aj
* Beaufortova stupnica sily vetra
* Bogardusova škála sociálnej vzdialenosti
* Bortlova stupnica – udáva mieru svetelného znečistenia
* Celziova stupnica – teplotná stupnica
* Európska makroseizmická stupnica – vyjdadruje intenzitu makroseizmických účinkov zemetrasenia
* Fahrenheitova stupnica – teplotná stupnica
* Fujitova stupnica – klasifikuje silu tornád
* Glasgowská škála porúch vedomia – pre klinické zhodnotenie stupňa porúch vedomia
* Chronostratigrafická tabuľka – hierarchicky členené a chronologicky usporiadané dejiny Zeme
* Kardašovova škála – udáva hypotetický stupeň rozvoja civilizácie
* Medzinárodná stupnica jadrových udalostí – závažnosť jadrových udalostí
* Medzinárodná stupnica obťažnosti riek
* Modifikovaná Mercalliho stupnica – vyjdadruje intenzitu makroseizmických účinkov zemetrasenia
* Mohsova stupnica tvrdosti – udáva tvrdosť materiálu
* Nónius – pomocná posuvná stupnica na posuvných a kruhových meradlách
* Planckova stupnica – hranice platnosti fyzikálnych zákonov
* Réaumurova stupnica – teplotná stupnica
* Richterova stupnica (lokálne magnitúdo) – udáva silu zemetrasenia
* Saffirova-Simpsonova hurikánová stupnica
* Scovilleho stupnica – stupnica pálivosti papriky
* Termodynamická stupnica – teplotná stupnica
* Turínska stupnica – hodnotenie nebezpečných planétiek a asteroidov
* Vodočet – slúži na meranie okamžitej výšky vody v rieke alebo vo vodnej nádrži
* :Kategória:Stupnice
OpenID

**OpenID** je systém pre decentralizovanú správu identít. Pri návšteve webových stránok podporujúcich OpenID nie je potrebné používať obvyklé prihlasovacie údaje ako meno a heslo. Namiesto toho sa stačí predtým jednorazovo zaregistrovať u poskytovateľa OpenID identity a túto identitu potom využívať počas registrácie aj pri opätovnom prihlasovaní na stránkach. Keďže OpenID je decentralizovaný systém, akékoľvek webové sídlo môže využívať OpenID softvér na poskytovanie služieb správy identít, takže je možné potvrdzovať digitálnu identitu bez závislosti na jedinom centralizovanom riešení.

OpenID si osvojujú aj veľké webové sídla organizácií ako Yahoo, Google, AOL a Orange, ktoré sa stávajú jeho poskytovateľmi.

## História
OpenID pôvodne vyvinul Brad Fitzpatrick z portálu LiveJournal, no v súčasnosti tento pojem obsahuje viacero ďalších technológií. Ďalšie špecifikácie OpenID sa majú na stránkach openid.net vyvíjať meritokratickým spôsobom, za účasti mnohých technologických firiem, užívateľských združení a open source vývojárov.

Skupina predajcov v auguste 2006 ohlásila finančnú podporu v objeme 50.000 US$ na pomoc pri vývoji každému z prvých desiatich open source projektov, ktoré majú implementovať podporu pre OpenID.

V súčasnosti je rozbehnutý vývoj OpenID autentikácie 2.0, ktorá používa protokol Yadis. OpenID sa vyvíja do oveľa komplexnejšieho frameworku, ktorý bude popri overovaní totožnosti podporovať aj ďalšie služby súvisiace s identitou.

## Rozšírenosť
V júli 2007 bolo na internete vyše 120 miliónov OpenID identít a približne 4.500 webových sídiel malo zabudovanú podporu OpenID.

AOL poskytuje OpenID identitu vo forme "openid.aol.com/užívateľské_meno".

idproxy.net poskytuje OpenID pre užívateľov Yahoo!.

Orange ponúka OpenID pre svojich 40 miliónov predplatiteľov širokopásmového internetu.

Six Apart prevádzkuje bloggerské portály LiveJournal a Vox. Oba podporuj´u OpenID, Vox ako poskytovateľ a LiveJournal ako poskytovateľ aj využívateľ.

Wordpress.com tiež poskytuje OpenID.

Drupal od verzie 6.0 má už v jadre podporu OpenID.

Ďalšie služby akceptujú OpenID ako alternatívu k registrácii.

Užívatelia Yahoo! budú môcť využívať svoje Yahoo účty ako OpenID koncom januára 2008 počnúc.

## Externé odkazy
* OpenID Europe Foundation
* Domovská stránka projektu OpenID
* Článok o OpenID v slovenčine

Kategória:Počítačová bezpečnosť
Kategória:Internetové štandardy
Reinhold Bilgeri

**Reinhold Bilgeri** (* 26. marec 1950, Hohenems, Rakúsko) je rakúsky spevák a literát. Patrí k najúspešnejším predstaviteľom takzvaného Austropopu.

## Diskografia
### Albumy
* *Owie lacht* (s Michaelem Köhlmeierem) (1973) 
* *Same* (1982)
* *Songs of Love* (1987)
* *Forever in Love* (1990)
* *Lonely Fighter* (1991)
* *A Man and a Woman* (1993)
* *oho* (2001)
* *Best Of Bilgeri* (2005)
* *Jazzz it* (2006)

### Single

## Próza
* *Der Atem des Himmels. Geschichte einer Liebe*, román, 2005

## Referencie


## Iné projekty

## Externé odkazy
* 
* Oficiálna stránka 

Kategória:Rakúski speváci
Vratislav Greško

**Vratislav Greško** (* 24. júl 1977, Tajov) je slovenský futbalista. Hral na pozícií ľavého obrancu, no bol schopný hrať aj na pozícií ľavého stredopoliara.

## Hráčska kariéra
Narodil sa v obci Tajov neďaleko Banskej Bystrice. Jeho prvým ligovým klubom bola FK Dukla Banská Bystrica, v roku 1997 prestúpil do Interu Bratislava. V roku 1999 prestúpil do bundesligového klubu Bayer 04 Leverkusen. 10. júla 1999 prvýkrát nastúpil za Leverkusen, bolo to v pohárovom zápase proti 1. FC Kaiserslautern.

Stal sa členom reprezentácie do 21 rokov, ktorá dosiahla úspech v kvalifikácií a následne aj na Majstrovstvách Európy, kde obsadili 4. miesto. Neskôr bol náhradníkom na Olympijských hrách v Sydney v roku 2000.

Na začiatku sezóny 2000 – 01 podpísal štvorročný kontrakt so slávnym talianskym klubom Inter Miláno. Na konci sezóny 2000 – 01 prišiel Inter o titul, pričom v poslednom zápase prehral s Laziom Rím. Tento zápas bol pre Greška posledným v jeho drese.

Pred ďalšou sezónou ponúkala za Greška talianska Parma 645 miliónov korún. S klubom podpísal zmluvu, ale počas nasledujúcej sezóny hral len v piatich zápasoch.

Manažér anglického klbu Blackburn Rovers F.C. Graeme Souness hľadal ľavého obrancu do svojho klubu a Greško prišiel do tohto klubu na štvormesačné hosťovanie. Neskôr s klubom podpísal trojročnú zmluvu. V sezóne 2004 – 05 pre komplikované zranenie krížových kolenných väzov nehral.

V septembri 2006 podpísal kontrakt s nemeckým klubom 1. FC Norimberg, stal sa tak spoluhráčom Róberta Vitteka a Mareka Mintála. Celkovo nastúpil v tejto sezóne v Bundeslige v 15 zápasoch, strelil 1 gól. Klub sa v júli nasledujúceho roku rozhodol neuplatniť opciu na predĺženie kontraktu Greška.

Od 4. júla 2007 bol hráčom Bayer 04 Leverkusen do ktorého sa vrátil po takmer siedmich rokoch. 20. februára 2008 ohlásil koniec reprezentačnej kariéry. Od roku 2011 bol hráčom Podbrezovej. V roku 2015 ukončil hráčsku kariéru a v klube  pôsobil ako viceprezident až do februára 2018.  

## Referencie

## Iné projekty

Kategória:Osobnosti z Tajova
Kategória:Slovenskí futbalisti
Kategória:Hráči FK Inter Bratislava
Kategória:Hráči Bayer 04 Leverkusen
Kategória:Hráči FC Internazionale Miláno
Kategória:Hráči Serie A
Kategória:Hráči Blackburn Rovers FC
Kategória:Hráči FA Premier League
Kategória:Hráči 1. FC Nürnberg
Kategória:Hráči FO ŽP Šport Podbrezová
Marek Vadas

**Marek Vadas** (27. máj 1971, Košice) je slovenský spisovateľ. Po maturite na gymnáziu v rodisku (1989) vyštudoval slovenčinu a estetiku na Filozofickej fakulte Univerzity Komenského v Bratislave (1989-1995). Absolvoval zatiaľ sedem pobytov v západnej a rovníkovej Afrike; dlhodobo pôsobí ako zamestnanec Slovenského literárneho centra (predtým Literárneho informačného centra) v Bratislave; aktuálne vo funkcii šéfredaktora periodika Knižná revue. 

Knižne debutoval v polovici deväťdesiatych rokov minulého storočia experimentálne ladenou prózou s postmoderným nádychom (Malý román, viď nižšie); v spolupráci s Emanom Erdélyim vytvoril dva parodické texty, v ktorých využil komponenty karikatúrnej grotesky. V tvorbe z ďalšieho obdobia zreteľne rezonuje inšpirácia zámorskými cestami a svojsky, originálne uchopené postupy magického realizmu.   Za svoju knihu *Liečiteľ* dostal v roku 2007 Cenu Anasoft litera.Patrí k najvýraznejším predstaviteľom staršej strednej generácie slovenskej prózy a k najprekladanejším slovenským autorom v zahraničí.  

## Dielo
* *Malý román* (1994)
* *Univerzita* (spoluautor Eman Erdélyi, 1996)
* *Diabol pod čapicou* (spoluautor Eman Erdélyi, 2002)
* *Prečo sa smrtka smeje* (2003)
* *Rozprávky z čiernej Afriky* (2004) Cena Bibiany za najlepšiu detskú knihu
* zbierka poviedok *Liečiteľ* (2006) udelená Cena Anasoft litera
* Čierne na čiernom (2013)
* A gyogyító (2013) maďarský preklad knihy Liečiteľ
* Léčitel (2014)
* Útek (2016) príbeh nielen pre deti  o migrantoch
* Na útěku (2017) český preklad knihy Útek
* Uzdrowiciel (2017) poľský preklad knihy Liečiteľ
* Huye (2017) španielsky preklad knihy Útek
* Útek (2017) kórejský preklad knihy Útek
* Na begu (2018) slovinský preklad knihy Útek
* The Escape (2018) anglický preklad knihy Útek 
* Lečiteljat (2018) bulharský preklad knihy Liečiteľ
* *Zlá štvrť* (2018) nominovaná na Cena Anasoft litera
* Černé na černém (2019)
* La Fuga (2019) taliansky  preklad knihy Útek
* Loš kvartal (2020) bulharský preklad knihy Zlá štvrť  
* Krutá Marta (2020)
* Iscelitelj (2021) srbský preklad knihy Liečiteľ
* Le Guérisseur (2021) francúzsky preklad knihy Liečiteľ
* Černo na černo (2021) bulharský preklad knihy Čierne na čiernom 
* Šesť cudzincov (2021) príbeh o násilí spáchanom na Rómoch počas prvej slovenskej republiky; nominácia na Cenu Anasoft litera 
* Špatná adresa (2022) preklad knihy Zlá štvrť do češtiny
* Róssz kornyék (2022) preklad knihy Zlá štvrť do maďarčiny 
* Ozloglašena četvrt (2022) srbský preklad knihy Zlá štvrť 
* Flukte (2022) nórsky preklad knihy Útek
* Martha la terrible (2023) francúzsky preklad knihy Krutá Marta 
* The Healer (2023) anglický preklad knihy Liečiteľ

## Referencie

Kategória:Osobnosti z Košíc
Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Laureáti Anasoft litera
Ipoltica (dolina)

**Ipoltica** je dlhá dolina na severnej strane Nízkych Tatier, vyúsťujúca pri vodnej nádrži Čierny Váh.

Preteká ňou rovnomenný potok. Vedie ňou modro značkovaný chodník od vodnej nádrže Čierny Váh cez sedlo Priehybka až do Heľpy. V hornej časti sa vetví na Ráztoky, Dikulu a Medvediu dolinu.

Geologicky významná lokalita, prechádzajúca kompletným sledom karbónsko-permských súvrství chočského príkrovu (hronika), ktoré sa podľa typovej lokality v doline nazývajú ipoltická skupina (predtým aj tzv. melafýrová séria).

## Referencie

## Externé odkazy
* Poloha na turistickej mape

Kategória:Doliny Nízkych Tatier
Bystrá dolina (Ďumbierske Tatry)

**Bystrá dolina** je dlhá dolina na južnej strane Nízkych Tatier, prebieha v smere sever-juh od hlavného hrebeňa pohoria. Vyúsťuje do Horehronského podolia pri obci Bystrá. Preteká ňou riečka Bystrianka.

Okrem zeleno značkovaného chodníka ňou vedie cesta  II. triedy č. 584, ktorá končí pri horskom hoteli Srdiečko. V jej dolnej časti je známe rekreačné stredisko Tále, v hornej časti strediská Srdiečko a Kosodrevina.

## Referencie

## Iné projekty

## Externé odkazy
* Poloha na turistickej mape
 

Kategória:Doliny Nízkych Tatier
Kategória:Horehronské podolie
Kategória:Bystrá (okres Brezno)
Kategória:Horná Lehota (okres Brezno)
David James

**David Benjamin James** (* 1. august 1970, Welwyn Garden City) je anglický futbalový brankár pôsobiaci v klube Portsmouth FC.

## Portsmouth F.C.

Do tohto klubu prišiel od ligového konkurenta z Manchestru City, v ktorom predtým pôsobil 2 roky. Klub zaňho vyplatil odstupné vo výške £1,2.

Kategória:Anglickí futbalisti
Kategória:Hráči Watford FC
Kategória:Hráči Liverpool FC
Kategória:Hráči Aston Villa FC
Kategória:Hráči West Ham United FC
Kategória:Hráči Manchester City FC
Kategória:Hráči Portsmouth FC
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Majstrovstiev sveta vo futbale 2010
Zoznam jazier Írska

**Zoznam jazier Írska** obsahuje zoznam jazier na ostrove. Jazerá v Írsku sú prevažne ľadovcového pôvodu a po írsky sa nazývajú *loughs* (čo je ekvivalent škótskeho *lochs*). Najväčšie jazero je Lough Neagh v Severnom Írsku.

## Jazerá podľa plochy

## Jazerá podľa pôvodu

## Pozri aj
*Zoznam jazier v Írskej republike
*Zoznam jazier v Severnom Írsku



Kategória:Írske zoznamy
Environmentalistika

**Environmentalistika** je náuka o životnom prostredí. Využíva poznatky vedného odboru ekológie, skúma pôsobenie človeka na ekosystémy, zaoberá sa prevenciou znečisťovania životného prostredia, nápravou vzniknutých škôd a prevenciou nežiaducich zásahov. 

Environmentalistika zahrňuje tiež ochranu prírody, monitoring zložiek životného prostredia, využívania prírodných zdrojov, hospodárenia s energiami, starostlivosť o zdravie ľudskej populácie a pod.

Environmentalistika je teda náuka o životnom prostredí človeka, alebo technológia životného prostredia.
Xavier Naidoo

**Xavier Kurt Naidoo** [] (* 2. október 1971, Mannheim, Západné Nemecko) je nemecký spevák a skladateľ. Z otcovej strany je tamilského pôvodu a zo strany matky juhoafrického/arabského pôvodu. Má charakteristický citovo zafarbený hlas, spieva po nemecky a príležitostne po anglicky. Je spoluzakladateľom hudobnej skupiny Söhne Mannheims. 

Xavierov hudobný štýl je zmesou soulu, r&b a hip hopu. V textoch jeho piesni sa často objavuje náboženská téma, keďže je silne veriaci. 

V roku 2002 vydal úspešný dvojalbum *[[Zwischenspiel/Alles für den Herrn]]*, doteraz najväčší úspech však dosiahol roku 2003, keď nahral s americkým raperom RZA singel „Ich kenne nichts (Das so schön ist wie Du)“, ktorý vyšiel na treťom sólovom albume RZA s názvom *[[The World According to RZA]]*. 

V roku 2006 nahral singel "Danke", v ktorom sa poďakoval nemeckej futbalovej reprezentácii za tretie miesto na Majstrovstvách sveta vo futbale 2006.

## Diskografia
### Albumy
* *[[Seeing is Believing]]*, 1993
* *[[Nicht von dieser Welt]]*, 1998
* *[[Live (album Xavier Naidoo)|Live]]*, 1999
* *[[Zwischenspiel/Alles für den Herrn]]*, 2002
* *[[... Alles Gute vor uns ...]]*, (naživo) 2003
* *[[Telegramm für X]]*, 2005
* *[[Alles kann besser werden]]*, 2009

### DVD
* 1999 - *Nicht von dieser Welt* (koncert)
* 2003 - *Alles Gute vor uns* (koncert)
* 2005 - *Power of the Sound* (Söhne Mannheims) (koncert)
* 2005 - *Telegramm für X* 

## Ocenenia
* 2000: ECHO - "Künstler national - Rock/Pop, Mann" 
* 2002: Goldene Stimmgabel 
* 2002: Comet - "Act National" 
* 2002: MTV Europe Music Award - "German Act" 
* 2004: Amadeus Award - "nahrávka roka" za "Ich kenne nichts (Das so schön ist wie Du)" 
* 2006: Goldene Kamera - "Pop National"
* 2006: ECHO - "Künstler national - Rock/Pop, Mann"

## Iné projekty

## Externé odkazy
* Oficiálna stránka

Kategória:Nemeckí speváci
Kategória:Osobnosti z Mannheimu
Dansk-svensk gårdshund

**Dansk-svensk gårdshund** (v krajinách pôvodu známy tiež ako **”Kvik-hund” **) je plemeno psa definitívne uznané FCI v roku 2019 po číslom 356. Od roku 1987 je uznaný klubmi v Dánsku a Švédsku v skupine 2 (pinče a bradáče). V Dánsku patrí medzi veľmi obľúbené plemená, objavil sa tiež v miestnom televíznom seriáli Matador. 

## Vzhľad
Plemeno je exteriérom podobné jack russellovi alebo hladkosrstému foxteriérovi. Telo je kvadratického rámca. Má krátku, na väčšine tela bielu srsť s hnedými a čiernymi znakmi. Má klopené uši. Je priateľský a čulý.

## Temperament
Dánsko-švédsky strážny pes je aktívne plemeno vhodné na stráženie majetku ako aj lov či kynologické športy ako je napr. agility alebo obedience. 

## Iné projekty
 

## Referencie


Kategória:Plemená psov z Dánska
Kategória:Plemená psov zo Švédska
Masový hrob maďarských Levente v Petržalke z apríla 1945

**Masový hrob maďarských Levente v Petržalke z apríla 1945** sa nachádza v bývalom protileteckom zákope na ľavom brehu Dunaja. Obsahuje pozostatky 90-tich maďarských chlapcov vo veku 16-20 rokov, príslušníkov mládežníckej organizácie Levente (organizácia) (maďarská obdoba Hlinkovej mládeže), ktorých v posledných mesiacoch vojny na základe dohody Szálasiho a Hitlera Maďarsko poskytlo ako pracovnú silu pre Ríšu. Bol objavený náhodou v máji 1947, keď sa hľadalo telo bratislavského občana Ervina Bacušana, ktorý sa stal obeťou vraždy.

Chlapci sa po skončení vojny vracali z Drážďan, kde boli pracovne nasadení, domov cez Bratislavu. Tu boli zadržaní a internovaní v petržalskom tábore. V Petržalke bol v tom čase sústreďovací tábor, kam boli po oslobodení Bratislavy v rámci prebiehajúcej protimaďarskej kampane pozvážaní všetci Maďari z Bratislavy a okolia.

V júli 1945 dôstojníci československej bezpečnosti - bývalí partizáni - v spolupráci s veliteľom tábora chlapcov najprv olúpili o ich osobné cennosti, následne odviedli do lesa smerom k rakúskym hraniciam a tam ich postrieľali. Ich telá zahrabali do protileteckého zákopu, ktorý sovietska armáda vykopala na petržalskej strane začiatkom apríla 1945.

Podľa denníka Demokratickej strany *Čas* z 28. 5. 1947 boli vinníci - traja príslušníci čsl. bezpečnosti  - postavení pred vojenský tribunál, ktorí ich 24. 5. 1947 odsúdil. Bližšie informácie o páchateľoch priniesol orgán antifašistického odboja *Hlas oslobodených*  zo 4. apríla 1947. Denník  *Čas* sa téme venoval aj v čísle z 23. 5. 1947, kde vyjadril počudovanie nad tým, prečo sa *Pravda* snaží prípad ututlať a 31. 5. 1947, keď oznamuje čitateľom, že prípad bol odovzdaný civilným orgánom, ktorí vypracujú oficiálnu správu. K tomu ale už nikdy nedošlo. Vinníci boli amnestovaní na základe zákona č. 115/1946, ktorý udeľoval amnestiu na všetky trestné činy spáchané na úkor Nemcov a Maďarov. 

Denník *Čas* sa k prípadu vrátil ešte 21. 12. 1947, v súvislosti s interpeláciou poslancov J. Baharku a M. Géciho na povereníka vnútra M. Ferjenčíka v tejto veci. V odpovedi na interpeláciu M. Géciho vystúpil komunistický poslanec A. Pšenička, ktorý otázky označil za bezočivú provokáciu. 

To bola súčasne posledná zmienka v československej tlači o tejto udalosti, ktorá sa spolu s Přerovskou tragédiou a perzekúciou Maďarov v Československu v rokoch 1945-1948 všeobecne stala absolútnym tabu pre (česko)slovenskú historiografiu. Po r. 1989 sa téme venoval Kálmán Janics, ktorý opísal aj svoj pokus z r. 1964 anonymným listom zastrašiť jedného z páchateľov, ktorý v tom čase kandidoval za poslanca federálneho zhromaždenia. Uvedený list sa stal po r. 1970 jednou z príčin prenasledovania samotného K. Janicsa zo strany Štb.

## Zdroje


Kategória:Vojnové zločiny druhej svetovej vojny
Kategória:Hroby
Sojuz 8

**Sojuz 8** () bol sovietsky pilotovaný kozmický let v rámci programu Sojuz. Sojuz 8 bol súčasťou spoločnej sovietskej kozmickej misie spolu s misiami Sojuz 6 a Sojuz 7, ktoré sa stretli na obežnej dráhe v rovnakom čase, a vyniesli sedem kozmonautov. 

Posádka pozostávala z veliteľa Vladimira Šatalova a palubného inžiniera Alexeja Jelisejeva, ktorých úlohou bolo spojiť sa s loďou Sojuz 7 a uskutočniť presun posádky, tak ako pri misiách Sojuz 4 a Sojuz 5. Úlohou misie Sojuz 6 bolo filmovať priebeh operácie.

Cieľ misie nebol uskutočnený z dôvodu poruchy vybavenia. Bolo to naposledy, čo sa sovietske zariadenie pre pristávanie na Mesiaci s posádkou testovalo na obežnej dráhe a zlyhanie, zdá sa, bolo jednou z príčin ukončenia programu. Volací znak kozmickej lode bol „Granit“.

## Posádka
*  Vladimir Šatalov (2), veliteľ
*  Alexej Jelisejev (2), palubný inžinier

### Záložná posádka
*  Andrijan Nikolajev, veliteľ
*  Vitalij Sevastianov, palubný inžinier

## Priebeh letu
Loď odštartovala dňa 13. októbra 1969 z kozmodrómu Bajkonur. Bola navedená na obežnú dráhu vo výške 204,5 – 223,7 km s dobou obehu 88,61 minút. Deň predtým vyštartovala na obežnú dráhu loď Sojuz 7 a dva dni predtým, 11. októbra 1969 loď Sojuz 6, takže v priebehu niekoľkých hodín boli na obežnej dráhe Zeme naraz tri sovietske kozmické lode a spoločne tiež komunikovali. Vladimir Šatalov bol vedúcim celej sedmičky kozmonautov na obežnej dráhe. V programe bolo spojenie s loďou Sojuz 7, ale táto operácia za pasívneho prizerania tretej lode Sojuz 6 zlyhala. Lode sa len priblížili na vzdialenosť 500 metrov. Pri priblížení bolo vyskúšané použitie svetelných signálov pre komunikáciu. Počas letu bolo uskutočnené aj televízne vysielanie z paluby lode.

Potom, čo druhé dve lode pristáli na Zemi, nadviazala posádka Sojuzu 8 vtedy experimentálne rádiové spojenie so sovietskou výskumnou loďou plávajúcou v Atlantiku prostredníctvom spojovacej družice Molnija.

Návratový modul Sojuzu 8 úspešne pristál v kazašskej stepi po takmer piatich dňoch letu, 18. októbra 1969, 145 km severne od Karagandy. 

## Iné projekty

## Externé odkazy
* Sojuz 8 na stránkach spacefacts.de 
* Sojuz 8 v Malej encyklopédii kozmonautiky 

## Zdroj
* CODR, Milan. *Sto hvězdných kapitánů*. 1. vyd. Praha : Práce, 1982. 480 s. ISBN 24-033-82.
* VÍTEK, Antonín, LÁLA, Petr. *Malá encyklopedie kosmonautiky*. 1. vyd. Praha : Mladá fronta, 1982. 392 s. ISBN 23-079-82.

Kategória:Kozmické lode Sojuz
Kategória:Kozmické lety s ľudskou posádkou
Kategória:Neúspešné kozmické lety
Kategória:Kozmonautika v 1969
Christian Bale

**Christian Charles Philip Bale** (* 30. január 1974, Haverfordwest, Wales, Spojené kráľovstvo) je britský herec, rodák z Walesu. 

V trinástich rokoch si zahral anglického chlapca oddeleného od svojich rodičov počas 2. svetovej vojny vo filme Stevena Spielberga Ríša slnka. Zahral si aj sériového vraha Patricka Batemana v Americkom psychu (2000), či Bruca Wayna/Batmana vo filmoch Christophera Nolana Batman začína (2005), Temný rytier (2008) a Návrat Temného rytiera (2012). Rok 2019 priniesol film Ford v Ferrari kde si zahral legendárneho pretekára Kena Milesa.

V roku 2010 hral Dickyho Eklunda v životopisnom filme Fighter. Práve za túto rolu získal v roku 2011 Oscara, Zlatý glóbus a mnoho iných ocenení za najlepšiu vedľajšiu úlohu.

## Osobný život
29. januára 2000 si vzal Sibi Blazic, bývalú modelku a vizážistku. Spolu majú dcéru Emmeline, ktorá sa narodila 27. marca 2005 v Sante Monice v Kalifornii. Od roku 1992 býva Bale v Los Angeles.

Má tri staršie sestry: Erin – hudobníčka, Sharon – počítačová odborníčka a Louise – divadelná herečka a režisérka. Rovnako ako jeho zosnulý otec David Bale podporuje ekologické skupiny ako Greenpeace, či WWF.

## Iné projekty
 

## Zdroj

Kategória:Anglickí filmoví herci
Kategória:Držitelia Oscara za najlepší mužský herecký výkon vo vedľajšej úlohe
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Držitelia Critics' Choice Movie Awards
Kategória:Držitelia Screen Actors Guild Award
Iridium (družica)

vpravo|náhľad|Družica Iridium
**Iridium** je systém 66 aktívnych komunikačných družíc. Umožňuje celosvetové hlasové a dátové prenosy použitím satelitného telefónu. Sieť Iridium je unikátna, pretože pokrýva celú Zem, zahŕňajúc póly, oceány a vzdušné trate. Telefóny pracujú v pásme 1616,0 – 1626,5 MHz. 

Satelity postupne vyniesli nosiče (rakety): McDonnell Douglas Delta II, Krunichev Proton, China Great Wall LM 2C/SD 
right|thumb|100px|Iridium telefón
## Technické údaje siete
* Počet hlavných satelitov: 66
* Počet záložných satelitov: 14 (6) 
* Počet orbitálnych dráh: 6 
* Počet satelitov na jednej orbite: 11 
* Orbitálna výška: 780km 
* Orbitálna inklinácia: 86.4 stupňov 
* Doba obletu satelitu: 100 min 28 sek 
* Váha satelitu: 700kg 
* Počet buniek: 48 na satelit
* Počet buniek celkovo: 2150 
* Pokrytie satelitu: priemer cca. 4700 km 
* Úroveň signálu priemerne: 16 db pre hlas 
* Frekvenčné pásma:
:Hlas a message: L-Band 1616-1626.5 MHz
:Medzi satelitmi: Ka band 23.18-23.38 GHz 
:Downlink: Ka-Band 19.4-19.6 GHz 
:Uplink: Ka-Band 29.1-29.3 GHz

Iridium pozostáva z pozemnej a satelitnej infraštruktúry.

Pozemná terestriálna časť pozostáva z prístupových bodov a technického vybavenia, ktoré zabezpečuje prepojenie medzi inými pozemnými sieťami (celulárne a PSTN siete) a koncovými satelitnými bodmi.

Spoločnosť odvodila názov podľa chemického prvku Irídia; veľkosť súboru družíc projektovaných v počiatočných fázach projektu bola 77 - čo je rovnaké číslo ako protónové číslo Irídia.
Družice sú často viditeľné na nočnej oblohe v podobe zábleskov družíc - fenomén typicky pozorovaný ako krátko trvajúce jasné záblesky svetla. 

Kategória:Satelitné internetové pripojenia
Númenor

**Númenor** je fiktívny ostrov ľudí, vyskytujúci sa v diele J.R.R. Tolkiena Silmarillion.

## Tvar a členenie

Obrysom pripomínal päťramennú hviezdu alebo päťuholník, ktorého stredná časť merala asi dvestopäťdesiať míľ od severu na juh aj od východu na západ, a ťahalo sa z neho päť veľkých polostrovných výbežkov. Númenorčania ich pokladali za samostatné oblasti a volali sa Forostar (Severná zem), Andustar (Západná zem), Hyarnustar (Juhozápadná zem), Hyarrostar (Juhovýchodná zem) a Orrostar (Východná zem). Stredná časť sa volala Mittalmar (vnútrozemie).Ľudia z Númenoru chceli od valarov dobyť nesmrteľnosť,ale za to valari zatopili Númenor.

Kategória:Stredozem
Perotinus

náhľad|220px|''Alleluia nativitas''
**Perotinus** alebo **Perotinus Magnus** alebo aj **Magister Perotinus** či **Pérotin** bol francúzsky skladateľ, najvýznamnejší predstaviteľ tzv. Notredamskej školy a spolu s magistrom Léoninom autor zbierky Magnus liber organi. Pôsobil v Paríži okolo roku 1200 (dátumy narodenia a úmrtia sú neznáme) ako kapelník katedrály Notre Dame. Je známy vďaka spisom hudobných teoretikov Jana z Garlandie a autora, ktorý písal pod menom Anonym IV, ktorí žili v polovici 13. storočia. 

## Dielo
Perotinus revidoval, skrátil a modernizoval staršiu Léoninovu verziu *Magnus liber organi*. Prepísal mnoho skladieb do nových foriem, požíval pokročilejšiu rytmiku. Pridaním nových rytmických foriem predznamenal ďalší vývoj hudby. Nesúhlasil navyše s prílišnou rozťahanosťou pasáží bez zmien, čím zdôraznil potrebu priebežného vnútorného vývoja hudobnej skladby, čo je spolu so zdokonalením skladobnej techniky diskantu rozšírením o tretí a štvrtý hlas zásadným prínosom tohto skladateľa. Zdá sa, že Perotinova tvorba bola veľmi rozsiahla, vytvoril do sto skladieb. 
 
## Pozri aj
* Stredoveká hudba

## Externé odkazy
* http://www.hoasm.org/IIC/Perotin.html

Kategória:Skladatelia tzv. Notredamskej školy
Kategória:Francúzski hudobní skladatelia
One Half

**OneHalf**, nazývaný tiež *Košický mor, Košická hrozba, Slovak Bomber, Explosion II alebo FreeLove* je počítačový vírus zo Slovenska z roku 1994, ktorého počiatky sa datujú do roku 1992.

Išlo o veľmi úspešne šíriaci sa vírus, ktorý bol *polymorfný* (každý jeho „potomok“ sa odlišoval od svojho „rodiča“), *hybridný* (napadal boot sektory aj spustiteľné súbory COM a EXE) a dokázal využiť tzv. technológiu *stealth* (maskovanie pred antivírusovými programami).

Pri každej aktivácii (spustení počítača) zašifroval malú časť pevného disku, zašifrovaný obsah sa po dobu aktivity vírusu javil ako normálny. Vírus robil "driver resp. FAT" ku zašifrovanej oblasti. Po jeho odstránení sa zašifrované údaje stali nečitateľnými a tým boli stratené. V okamihu zašifrovania polovice dát zobrazil hlášku a ukončil sa (čím zlikvidoval zálohované údaje).

:*Dis is one half.*
:*Press any key to continue…*

Vírus používal symetrické šifrovanie a kľúč ukladal v partition table, takže teoreticky bolo možné zašifrované dáta dodatočne rozšifrovať. Ďalšou metódou bolo premiestnenie dát počas aktivity vírusu a až potom jeho následné odstránenie. V dobe svojho rozmachu (malé rozšírenie internetu a s tým spojenými rýchlymi aktualizáciami antivírusového softvéru) sa vírus úspešne prevalil Slovenskom a svetom a jeho zneškodnenie trvalo takmer pol roka.

V roku 2012 bol zverejnený úplný zdrojový kód vírusu, presnejšie varianty 3577, prostredníctvom služby GitHub.

;Poznámka k vzniku vírusu
Dodnes (2007) v internetových diskusiách sa na tento vírus spomína, že vírus pochádza z dielne nemenovanej košickej firmy vyrábajúcej antivírusový softvér, ktorá ho použila ako súčasť svojej reklamnej kampane. Súčasťou kampane boli prezentácie vírusu a antivírusového softvéru v TV, rozhlase a tlači. Tieto fakty neboli nikdy oficiálne dokázané.

## Externé odkazy
* Viry.cz, One_Half.3544: www.viry.cz
* Katalog vírusov, Onehalf: phoenix.inf.upol.cz 
* Eset, One_Half: www.eset.com 
* Virus Bulletin, One_Half: www.csie.ntu.edu.tw
* F-Secure Virus Descriptions, One_Half: www.f-secure.com

Kategória:Počítačové vírusy
Maximiliano Hernández Martínez

**Maximiliano Hernández Martínez** (* 21. október 1882, San Matías, Salvádor - † 15. máj 1966, veľkostatok Jamastrán, Honduras) bol salvádorský vojak a diktátor. Pochádzal z ôsmich detí. Po ukončení vojenskej školy v Guatemale sa postupne stal brigádnym generálom. V roku 1931 bol zvolený za viceprezidenta republiky. O deväť mesiacov neskôr, po vojenskom prevrate sa stal prezidentom, čo o rok neskôr potvrdil aj parlament. 

Vládol autoritárskym spôsobom a prostredníctvom dekrétov 13 rokov. V r. 1932 krvavo potlačil povstanie roľníkov proti svojej vláde, pričom dal zmasakrovať vyše 10 000 ľudí. Bol horlivým fašistom a zaviedol rasistický zakon, ktorý zabraňoval vstupu černochov do krajiny. Na druhej strane, počas jeho vlády nastalo ozdravenie verejných financií, bola založená štátna emisná banka, vyrovnal sa zahraničný dlh a bola vybudovaná salvádorská časť Panamerickej magistrály. Založil fondy financujúce bývanie pre chudobných, civilným osobám zrušil právo nosiť zbraň a nechal stíhať každého, kto bol "tulák a neviedol čestný život". Kriminalitu potláčal drakonickými zákonmi. Trestom za krádež bola amputácia ruky, v prípade recidívy poprava zastrelením. V roku 1939 presadil čiastočné volebné právo žien.

V roku 1944 odstúpil po generálnom štrajku, vyvolanom rozhodnutím parlamentu o predĺžení jeho funkčného obdobia. Zomrel zavraždený svojím šoférom o 22 rokov neskôr v exile v Hondurase. Ten ho dobodal na smrť ako pomstu za smrť jeho otca, ktorý bol jednou z obetí Martinezovej diktatúry.

Kategória:Narodenia v 1882
Kategória:Úmrtia v 1966
Kategória:Prezidenti Salvádora
Kategória:Diktátori
Tera

**Tera** je predpona vyjadrujúca násobok 1 000 000 000 000, 1012, bilión. Patrí do sústavy SI.

V informatike predpona *tera*, v spojení terabajt **TB**, alebo správnejšie tebibajt **TiB**, vyjadruje násobok 240=1 099 511 627 776 bajtov. Pochádza z gréckeho slova τέρας, ktoré znamená monštruózny.

Iné predpony:

## Externé odkazy
* Astronomické jednotky dĺžky
* Merné jednotky 

Kategória:Predpony sústavy SI
Viceprezident

**Viceprezident** je činiteľ výkonnej moci v rôznych štátoch alebo v niektorých krajinách zástupca firmy, ktorý je v ich hierarchii nižšie ako prezident . 

## Viceprezident ako činiteľ výkonnej moci
Prvotnou politickou úlohou viceprezidenta je zastupovanie prezidenta v situáciách, kedy tento nemôže vykonávať svoje právomoci. Viceprezident sa obvykle stáva prezidentom v prípade úmrtia alebo rezignácie prezidenta. Môže byť volený (spolu s prezidentom alebo osobitne) alebo menovaný. Obvykle je v tejto funkcii iba jedna osoba. Najznámejšou výnimkou je Írsko, kde orgánom vykonávajúcim jeho funkcie je tzv. Prezidentská komisia. V niektorých krajinách je viceprezident aj predsedom obvykle hornej komory zákonodarného zboru, ako napr. v Argentíne, Uruguaji alebo USA. Predseda hornej komory zákonodarného zboru je viceprezidentom de facto aj v Nemecku, Poľsku a Francúzsku. V Rusku jeho funkcie plní predseda vlády.

## Viceprezident ako zástupca obchodnej spoločnosti
V obchodných spoločnostiach používajúcich tento titul je zväčša menovaná viac ako jedna osoba do funkcie viceprezidenta. Každý viceprezident zodpovedá za konkrétnu oblasť pôsobenia obchodnej spoločnosti (napr. financie, výskum a vývoj a pod.). Viceprezidenti sú obvykle podriadení prezidentovi alebo výkonnému riaditeľovi obchodnej spoločnosti. Niekedy nie sú jednotliví viceprezidenti na rovnakej hierarchickej úrovni.

Kategória:Ústavné právo
Kategória:Manažment
Krádež

**Krádež** je podľa slovenského (podobne predtým česko-slovenského) Trestného zákonníka prisvojenie si cudzej veci zmocnením sa tejto veci, ak :
*tým vznikla aspoň malá škoda, alebo
*čin bol spáchaný vlámaním, alebo
*dotyčný sa bezprostredne po čine pokúsil uchovať si vec násilím alebo hrozbou bezprostredného násilia, alebo
*čin bol spáchaný na veci, ktorú má iný na sebe alebo pri sebe, alebo
*predmetnou vecou je vec z úrody z pozemku, ktorý patrí do poľnohospodárskeho pôdneho fondu, alebo drevo z pozemku, ktorý patrí do lesného pôdneho fondu, alebo ryba z rybníka s intenzívnym chovom, alebo
* čin bol spáchaný na veci, ktorej odber podlieha spoplatneniu na základe osobitného predpisu, alebo
* dotyčný bol za obdobný čin v predchádzajúcich dvanástich mesiacoch postihnutý.

Podľa toho istého paragrafu sa páchateľ krádeže potrestá podľa sprievodných okolností krádeže odňatím slobody "až na 2 roky" alebo "6 mesiacov až 3 roky" alebo "3 roky až 6 rokov" alebo "10 rokov až 15 rokov".

Obyčajne možno rozlíšiť dva typy krádeže. Jednoduchá krádež je páchaná bez potreby použitia technických prostriedkov na prekonanie zabezpečujúcej prekážky. Obyčajne ide o krádež páchanú príležitostne, a teda bez znakov prípravy na trestný čin. Naopak, zložitá krádež je taká, ktorej spáchanie si vyžaduje použitie technických prostriedkov na prekonanie zabezpečujúcej prekážky. Obyčajne je páchaná s predchádzajúcou prípravou a niekedy vykazuje aj znaky utajovania trestného činu.

## Referencie

Kategória:Trestné činy
Kategória:Hriechy
Štrajk

**Štrajk** je spôsob protestu, pri ktorom jeho účastníci prestanú pracovať, aby dosiahli presadenie svojich požiadaviek. Najčastejšie sú štrajky zamestnancov za vyššie platy. V demokratických krajinách ide o často používaný prostriedok nielen ekonomického, ale aj politického nátlaku. Rozsah štrajku môže byť rôzny a zasiahnuť firmu, priemyselné alebo iné odvetvie alebo viacero odvetví. 

Špecifickou formou štrajku je hladovka.

## Slovensko
Na Slovensku zaručuje právo na štrajk Ústava v článku 37. Osobitným predpisom, ktorý upravuje výkon práva na štrajk v prípade sporov o uzavretie kolektívnej zmluvy je zákon č. 2/1991 Zb. o kolektívnom vyjednávaní v znení neskorších predpisov.

## Referencie

Kategória:Protesty
Panamerická magistrála

náhľad|Trasa magistrály
**Panamerická magistrála** () je cestný systém spájajúci mestá Prudhoe Bay na Aljaške v USA a Ushuaia v Argentíne. Hlavná trasa medzi týmito mestami je prejazdná takmer celá, a výnimkou úseku vedúceho z východu Panamy na severozápad Kolumbie. 

## Trasa
Prechádza 14 krajinami:Kanada, USA, Mexiko, Guatemala, Salvádor, Honduras, Nikaragua, Kostarika, Panama, Kolumbia, Ekvádor, Peru, Čile a Argentína.

Do systému patria aj viaceré odbočky, z ktorých najvýznamnejšie sú: 

* z Peru cez Bolíviu do Buenos Aires v Argentíne a Montevidea v Uruguaji, resp. do Asunciónu v Paraguaji,

* z Medelínu v Kolumbii cez Caracas vo Venezuele, Guayanu, Surinam a Francúzsku Guayanu do Brazílie,

* z Limy v Peru do Brasílie.

Image:Suburban_1986.jpg |Prudhoe Bay, Aljaška - Ushuaia, Tierra del Fuego (Torres del Paine).


## Iné projekty

Panamerická magistrála
Zóna Chalupkova

right|thumb|Pohľad na niektoré bratislavské výškové budovy z pozemku Zóny Chalupkova v roku 2007

**Zóna Chalupkova** je urbanistická štúdia územia v bratislavskej mestskej časti Staré Mesto na rozhraní s mestskou častou Ružinov, ktoré je ohraničené ulicami Mlynské nivy, Landererova ulica, Košická ulica a Karadžičova ulica. Nachádza sa na pozemku južne od zóny projektu Twin City a v blízkosti existujúceho objektu bývalej teplárne.

V priebehu niekoľkých rokov sa na tomto území plánuje rozsiahla investičná výstavba tvorená z veľkej časti výškovými polyfunkčnými budovami prevažne s výškou presahujúcou 100 metrov. Táto oblasť sa má postupne zmeniť na nové moderné mestské centrum, pričom nadväzuje na existujúce a pripravované polyfunkčné komplexy, predovšetkým z južnej strany Tower 115 a projekt Panorama City, na severe Twin City, VÚB centrála a City Business Center, na východe projekt Klingerka.

Štúdia počíta okrem iného aj so zachovaním niektorých historických industriálnych budov a s ich zakomponovaním do novej výstavby, predovšetkým je to existujúca budova Centrum Bottova a zrekonštruovaná budova, v ktorej sídli spoločnosť Design factory. Na území sa nachádza aj biokoridor, ktorý by mal ostať nezastavaný.

## Externé odkazy
* Článok na stránke denníka SME z 18.1.2008

Kategória:Bratislava
Futbalová vojna

**Futbalová vojna** (alebo **Stohodinová vojna**) bol krátkodobý ozbrojený konflikt medzi Salvádorom a Hondurasom, ktorý prebiehal v roku 1969.

Zámienkou na vyvolanie konfliktu trvajúceho iba šesť dní, boli incidenty počas futbalového zápasu národných mužstiev Hondurasu a Salvádora, ktoré sa odohrali počas kvalifikácie na majstrovstvá sveta vo futbale v roku 1970 v Mexiku.  Hlavným problémom však bola dlhodobo neriešená agrárna politika v Salvádore. 

Salvádor je jedna z najhustejšie zaľudnených krajín na západnej pologuli. Chudobní salvádorskí bezzemkovia, ktorí doma nevlastnili pôdu a ani ju nemali možnosť získať, z krajiny po niekoľko generácií nelegálne migrovali do menej zaľudnených pohraničných oblastí Hondurasu, kde sa usadzovali a obrábali ladom ležiacu pôdu. Do roku 1969 sa počet nelegálnych migrantov zvýšil na pol milióna.      

Honduraská vláda sa v roku 1969 rozhodla rozdeliť tamojšiu pôdu medzi honduraských roľníkov, čo malo za následok vyhostenie tisícov Salvádorčanov, ich perzekúcie a následný návrat do Salvádoru.

Toto opatrenie malo za následok napätie, ktoré sa aj vďaka nacionalistickej kampani v honduraskej a salvádorskej tlači stupňovalo a 14. júla 1969 viedlo k vojenskej intervencii Salvádora v Hondurase. Salvádorská armáda sa dostala do blízkosti Tegucigalpy. 20. júla bolo nastolené prímerie, ktoré sprostredkovala Organizácia amerických štátov (OAŠ) a salvádorské jednotky sa stiahli začiatkom augusta. Oficiálnu mierovú dohodu podpísali obe krajiny až 30. októbra 1980 v peruánskej Lime.

Vo vojne padlo 2 100 osôb.

## Literatúra

Známy poľský reportér Ryszard Kapuściński napísal o tomto incidente úspešnú knihu *Wojna futbolowa* (1978) (vyšla v českom preklade roku 1983 pod názvom *Fotbalová válka*).

Kategória:Dejiny Salvádora
Kategória:Dejiny Hondurasu
Kategória:Vojny 20. storočia